Cuneiform Tablet TC 3 202
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
20 ma-na KÙ.BABBAR ṣa-ru-pá-am 1.66666 ma-na KÙ.GI pá-ša-lúm ku-nu-ki-ni ni-is-ḫa-sú DIRI ša-du-a-sú ša-bu a-ṣé-er ša ki-ma ni-a-tí a-lá-ḫu-um na-ší a-ḫa-ma 10 GÍN KÙ.GI a ta-ri-iš-ma-tim 0.33333 ma-na KÙ.BABBAR ši-a-tí-ma 0.33333 ma-na KÙ.BABBAR a-na a-mur-IŠTAR ša ta-ad-mì-iq-tí-šu 10 GÍN KÙ.BABBAR a kà-nu-tim ša ta-ad-mì-iq-tí-ša a-ḫa-ma 3 GÍN KÙ.BABBAR ši-a-tí-ma 3 GÍN KÙ.BABBAR a-na um-ma-tí-a 13 GÍN KÙ.BABBAR tù-dí-tám a-na kà-li-tí-ni a-ḫa-ma 10 GÍN ší-a-tí-ma 2 GÍN KÙ.BABBAR a-na ta-ta-a 2 GÍN KÙ.BABBAR a-na áš-du 1 GÍN KÙ.BABBAR a-na be-lá-ši-nu 1 GÍN KÙ.BABBAR a-na IŠTAR-ṣú-lu-li 3 ma-na KÙ.BABBAR a šu-be-lim ša ší-ma-la a-ḫa-ma 10 GÍN KÙ.BABBAR šu-a-tí-ma mì-ma a-nim ku-nu-ki-a a-na a-la-ḫi-im DUMU a-de₈-lá-at áp-qí-id-ma a-na a-lim{ki} na-ší IGI da-da-a DUMU a-šùr-i-mì-tí IGI a-šùr-{d}UTU-ši DUMU a-ta-ta